Publication: Magyar Közlöny
Issue: MK-2011-127 (Year: 2011, Number: 127)
Era: contemporary
Section: 1. A jelen ügyben az Alkotmánybíróság hatáskörét az Alkotmánybíróságról szóló 1989. évi XXXII. törvény 1. §
Paragraph Index: 609

2. A kifogással érintett OVB határozat az aláírásgyûjtõ ív mintapéldányának hitelesítését az Nsztv. 17. §-ára, vagyis az egyértelmûség követelményének sérelmére hivatkozva tagadta meg. Az OVB határozat indokolása szerint a kérdés megfogalmazása a választópolgár számára azt a téves látszatot kelti, mintha az aláírásgyûjtés alkalmával országos népszavazási kezdeményezést támogatna, mivel a kezdeményezés konkrét jogalkotásra irányul, s nem a kérdés napirendre tûzésére. Az Alkotmány 28/D. §-a az országos népi kezdeményezés tárgykörét csak annyiban korlátozza, hogy a kezdeményezésnek az Országgyûlés hatáskörébe tartozó kérdést kell tartalmaznia. Ezen túlmenõ korlátozást az Alkotmány az országos népi kezdeményezés tárgykörét érintõen nem foglal magában. Az Alkotmány 28/D. §-a nyomán az Nsztv. 18. §-a akkor teszi kötelezõvé a népi kezdeményezésre irányuló aláírásgyûjtõ ív hitelesítésének megtagadását, ha a) a kérdés nem tartozik az Országgyûlés hatáskörébe, b) a kérdés megfogalmazása nem felel meg a törvényben foglalt követelményeknek, vagy c) az aláírásgyûjtõ ív nem felel meg a választási eljárásról szóló törvényben foglalt követelményeknek. Az Nsztv. 17. §-a szerint „[a] népi kezdeményezésnek pontosan és egyértelmûen tartalmaznia kell a megtárgyalásra javasolt kérdést”. A népi kezdeményezésre szánt kérdés „pontossága és egyértelmûsége” a jogintézmény alkotmányos rendeltetésével összhangban értelmezendõ. A jogintézmény alkotmányos rendeltetése, hogy az Országgyûlés tûzze napirendre és tárgyalja meg a kezdeményezésben foglalt kérdést. Az Alkotmány 28/D. §-a értelmében az országos népi kezdeményezés nyomán a döntés az Országgyûlés hatásköre marad, az Országgyûlés döntési jogkörét a kezdeményezés nem vonja el, csak az Országgyûlés napirendjére van hatással. Erre figyelemmel a kérdés egyértelmûségének hiánya miatt csak akkor tagadható meg az aláírásgyûjtõ ív hitelesítése, ha a megfelelõ számú aláírás összegyûjtése esetén az Országgyûlés számára nem lenne egyértelmû, hogy milyen kérdést tûzzön napirendre (mirõl szóljon a vita, illetve miben döntsön). Önmagában tehát az a körülmény, hogy a kérdés közvetetten vagy közvetlenül törvényalkotásra irányul, még nem teszi értelmetlenné, értelmezhetetlenné az országos népi kezdeményezésben megfogalmazott kérdést. Mindezt figyelembe véve az OVB határozatban foglalt indokok alapján nem tagadható meg az országos népi kezdeményezésre irányuló aláírásgyûjtõ ív hitelesítése. E döntés tartalmát tekintve ellentétes az országos népi kezdeményezés jogintézményének alkotmányos rendeltetésével, illetve a vonatkozó jogszabályi rendelkezésekkel. A konkrét esetben az aláírásgyûjtõ ív egyébként azért sem kelt „téves látszatot”, mert a kérdés felett szerepel, hogy „[a]lulírottak országos népi kezdeményezést támogatunk az alábbi kérdésben:”. Nem kelthet továbbá téves látszatot, hiszen a kérdés a „kezdeményezzük: az Országgyûlés tárgyalja meg” megfogalmazással kétségbevonhatatlanul országos népi kezdeményezésre irányul. Az Alkotmánybíróság a népi kezdeményezésre szánt kérdéssel kapcsolatos követelményeket a 42/2002. (X. 11.) AB határozatban foglalta össze. Az Alkotmánybíróság megállapította, hogy „[n]épi kezdeményezés esetén [a népszavazással] szemben az Országgyûlésnek a kérdés napirendre tûzésére, megtárgyalására és döntéshozatalra van kötelezettsége, de ennek a döntésnek a tartalmát a népi kezdeményezés nem köti meg.” Kifejtette továbbá, hogy a népi kezdeményezésnek az Alkotmányban megfogalmazott tárgyköri korlátja nincs, a kérdésnek nem kell konkrét jogalkotási kötelezettséget megfogalmaznia. A népi kezdeményezésbõl csupán az Országgyûlés hatáskörébe tartozó kérdésben való vita és döntés következik. Így a népi kezdeményezés aláírásgyûjtõ ívén szereplõ kérdéssel szemben is mindössze annyi az elvárás, hogy az Országgyûlés hatáskörébe tartozó tárgykörre vonatkozzon. (ABH 2002, 316, 318.) Ennek megfelelõen korábban az OVB és az Alkotmánybíróság is hitelesíthetõnek minõsítette az alábbi népi kezdeményezéseket: „Kezdeményezzük az Alkotmány és a kapcsolódó törvények módosítását úgy, hogy országos népszavazást lehessen tartani arról, hogy a Parlamentbe csak a 176 országgyûlési egyéni választókerületben megválasztásra kerülõ

Source: https://magyarkozlony.hu/hivatalos-lapok/e3b2948686556f6aca1b79deb76df2ab917d37ad/dokumentumok/611f1f58bdc90fbc0ed70617fe32dc35eacd5e3a/letoltes